stanford-oval/wikipedia huggingface dataset:
Strictum jus

Strictum jus (lat., = ankara oikeus) on yleispäteviin, tavallisesti kirjoitetussa laissa oleviin oikeussäännöksiin perustuva oikeus. Jo roomalaiset asettivat vastakohdiksi strictum jusin ja kohtuudenmukaisuuden (æquitas), ja kaikkina aikoina on ollut suuri merkitys sillä kysymyksellä, missä määrin oikeutta käyttelevä viranomainen saa lieventää strictum jusia ottamalla kohtuusnäkökohtia huomioon. Milloin laki itse osoittaa hänelle tämän tehtävän, on asia yleensä selvä, mutta vastakkaisessakin tapauksessa jää näille näkökohdille usein jonkin verran tilaa, vaikkakin sääntönä on, ettei tuomari kohtuuden vaatimuksia tyydyttääkseen saa poiketa strictum jusin ohjeista. Sitä kohtuuttomuutta, joka voi johtua säädetyn oikeuden tarkasta soveltamisesta (summum jus summa injuria), on omiaan lieventämään armahdusoikeuden käyttäminen.
Tallinna Vesi

| AS Tallinna Vesi |
| --- | --- |

Yritysmuoto:  aktsiaselts
Osake:  OMXT: TVEAT
Markkina-arvo:   192 milj. € (31.12.2018)
Perustettu:  1997
Toimitusjohtaja:  Karl Heino Brookes
Puheenjohtaja:  Simon Roger Gardiner
Kotipaikka:  Tallinna, Viro
Toimiala:  vesihuolto
Liikevaihto:   62,8 milj. € (2018)
Liikevoitto:   26,9 milj. € (2018)
Nettotulos:   24,2 milj. € (2018)
Henkilöstö:   316 (2018)
Tytäryhtiöt:  OÜ Watercom (100 %)
Kotisivu:  www.tallinnavesi.ee
Infobox OKVirheellinen NIMI-arvo: 
AS Tallinna Vesi on virolainen, Tallinnan seudun vesihuollosta vastaava yritys. Tallinna Veden liiketoimintaan kuuluu juomaveden käsittelyn ja sen jakelun järjestämisen lisäksi myös jäteveden käsittely. Yhtiöllä on voimassa Tallinnan kaupungin kanssa tehty palvelusopimus, missä se on sitoutunut järjestämään kaupungin vesihuollon vuoteen 2020 saakka. Tallinna Veden vuonna 2010 perustettu tytäryhtiö, OÜ Watercom tarjoaa veteen liittyviä palveluita paikallishallinnolle, yrityksille ja yksityisille asiakkaille.
AS Tallinna Vesi perustettiin vuonna 1997, kun kaupungin vesilaitoksen toiminta muutettiin osakeyhtiömuotoiseksi. Perustetun yhtiön koko omistus säilyi Tallinnan kaupungilla vuoteen 2001, kun enemmistö osakkeista myytiin brittiläiselle United Utilities -yhtiölle. Lopulta Tallinna Vesi listautui Tallinnan pörssiin 1. kesäkuuta 2005.
Tallinnan kaupunki on pysynyt yhtiön suurimpana omistajana ja vuoden 2017 lopussa kaupunki omisti 34,7 prosenttia Tallinna Veden osakkeista. United Utilities omisti tuolloin 6,5 prosenttia osakkeista. Lokakuussa 2018 yhtiön osake kuului OMX Baltic 10 -indeksiin, joka on Nasdaqin osakeindeksi kymmenen keskeisen Baltian maissa kotipaikkansa pitävän pörssiyrityksen osakkeelle.
Aiheesta muualla

Tallinna Vesi (viroksi, englanniksi, venäjäksi)
Watercom (viroksi)
Suomi–Ruotsi-maaottelu 1965

Vuoden 1965 Suomi–Ruotsi-maaottelu käytiin Tukholman Olympiastadionilla 4. ja 5. syyskuuta.
Lisätietoa

lajeissa pisteet: 7,5,4,3,2,1; viestissä pisteet 5,2
maksaneita katsojia oli 1. päivänä 22620 ja 2. päivänä 23084 (so. loppuunmyyty)
3000 m:n estejuoksussa Kuha juoksi uuden Suomen ennätyksen
pituushypyssä Stenius hyppäsi vain kolme hyppyä
Moukarinheitossa Asplundin ensimmäinen heitto karkasi pyörinnässä moukarihäkin yläreunan yli takasuoran katsomoon, jossa moukarin vaijerivarsi satutti suomalaista katsojaa. Asplund sai myöhemmin kuulla, että tämä suomalainen oli toipunut.
seiväshypyssä Ruotsin Mertaselta katkesi seiväs hänen yrittäessään ylittää 460 cm
Tarja Siimes

| Tarja Siimes |
| --- | --- |

Henkilötiedot
Syntynyt: 12. tammikuuta 1957 (ikä 67) Helsinki
Ammatti:  näyttelijä
Näyttelijä
Aktiivisena:  1976–
Aiheesta muualla
IMDb 
Elonet
Tarja Johanna Siimes (s. 12. tammikuuta 1957 Helsinki) on suomalainen näyttelijä. Teatterin lisäksi hän on esiintynyt muun muassa elokuvissa Uuno Epsanjassa (1985), Uuno Turhapuro muuttaa maalle (1986), Akallinen mies (1986), Jäähyväiset presidentille (1987), Vääpeli Körmy ja etelän hetelmät (1992), Vieraalla maalla (2003) ja Blackout (2008).
Siimes on koulutukseltaan humanististen tieteiden kandidaatti vuodelta 1980, minkä lisäksi hän on suorittanut monia lyhytkursseja muun muassa Teatterikorkeakoulussa ja Taideteollisessa korkeakoulussa.
Siimes näytteli 1970-luvun lopulla Kellariteatterissa sekä avustajana Intimiteatterissa ja Suomen Kansallisteatterissa. Kouvolan Teatterissa hän työskenteli 1981–1984. Hän on näytellyt myös Raivoisissa Ruusuissa, Espoon Teatterissa ja Teatteri Imatrassa.  Vuodesta 1984 hän on toiminut freelancerinä.
Siimes on ohjannut Opistoteatterissa Kiljanderin Sanny Kortmanin koulun ja Maria Jotunin Savu-uhrin sekä Lohjan Teatterissa Agatha Christien Murhan maalaispappilassa. Hänen roolejaan ovat muun muassa Marguerite Eugène Ionescon näytelmässä Kuningas kuolee ja Irma Tampereen Teatterin musikaalissa Ruma Elsa (1993).
Tarja Siimes on näyttelijä Pentti Siimeksen ja näyttelijä Elina Pohjanpään tytär.
Aiheesta muualla

Tarja Siimes Internet Movie Databasessa. (englanniksi)
Tarja Siimes Elonetissä.
Tarja Siimeksen profiili Näyttelijäliiton sivuilla
Tarja Siimeksen profiili Helsingin Freelancenäyttelijäyhdistyksen sivuilla
Suomi–Ruotsi-maaottelu 1970

Vuoden 1970 Suomi–Ruotsi-maaottelu käytiin Helsingissä Helsingin olympiastadionilla 5. ja 6. syyskuuta.
Lisätietoa

lajeissa pisteet: 7,5,4,3,2,1; viestissä pisteet 5,2
maksaneita katsojia oli 1. päivänä 47 961 ja 2. päivänä 48 017
Suomen 10 000 metrin juoksun kolmoisvoitto oli vauhdiltaan puoli minuuttia nopeampi kuin vuoden 1967 kolmoisvoitto. Kaikki ruotsalaiset juoksijat olivat pudonneet vauhdista noin 3 600 metrin kohdalla. Kaikki kolme suomalaista alittivat v. 1958 amerikansuomalaisten lahjoittaman kultakellon saamisen aikarajan 29.10,0. Jouko Kuha oli jo 7.8.1968 alittanut tämän rajan Suomen ennätysajallaan 29.07,0.
seiväshypyssä Suomen Pehkoranta ei tehnyt yhtään riman ylitystä
110 metrin aitajuoksussa Ruotsin Clerselius kompuroi jo toisella aidalla
keihäänheitossa Nevalan voittotulos jäi vain kuusi senttimetriä Kinnusen v. 1969 heittämästä maailmanennätyksestä
Tasavallan Presidentin taistelijan maljat saivat Nevala ja Bruch
juryn puheenjohtaja IAAF:n johtokunnan jäsen hollantilainen Paulen riitaantui valokuvaajien kanssa aina käsirysyyn asti heidän työskentelystään kentällä
Stadionilla juostiin myös A-poikien ja A-tyttöjen Suomi–Ruotsi-yleisurheilumaaotteluiden viestit. Nämä tyttöjen ja poikien ensimmäiset yleisurheilun ”ruotsiottelut” käytiin Leppävaarassa.
Mac App Store

| Mac App Store |
| --- | --- |

 Kuvakaappaus App Storesta.
Kehittäjä:  Apple
Kehityshistoria
Ensijulkaisu:  6. tammikuuta 2011
Kehitystilanne:  aktiivinen
Tiedot
Ohjelmistotyyppi:  Digitaalinen lataus
Alusta:  macOS
Aiheesta muualla
Mac App Store
Mac App Store on digitaalinen sovellusten jakelualusta macOS-käyttöjärjestelmälle. Sen on kehittänyt Apple. Mac App Store julkistettiin 20. lokakuuta. 2010, Applen "Back to the Mac" -tilaisuudessa. Käyttäjien käyttöön Mac App Store julkaistiin 6. tammikuuta 2011, ilmaisen Mac OS X 10.6.6 -päivityksen yhteydessä.
Suomi–Ruotsi-maaottelu 2023

Suomi–Ruotsi-maaottelu 2023 järjestettiin Tukholman olympiastadionilla  2.–3. syyskuuta 2023. Kyseessä oli 83. yleisurheilun Suomi–Ruotsi-maaottelu.
Stephen Allen Benson

| Stephen Allen Benson |
| --- | --- |

Liberian 2. presidentti
 7. tammikuuta 1856 – 4. tammikuuta 1864  
Edeltäjä:  Joseph Jenkins Roberts
Seuraaja:  Daniel Bashiel Warner
Liberian 3. varapresidentti
 2. tammikuuta 1854 – 7. tammikuuta 1856  
Edeltäjä:  Anthony D. Williams
Seuraaja:  Beverly Page Yates
Henkilötiedot
Syntynyt: 21. toukokuuta 1816 Cambridge, Maryland, Yhdysvallat
Kuollut: 24. tammikuuta 1865 (48 vuotta) Grand Bassa, Liberia
Tiedot
Puolue:  Republikaaninen puolue
Uskonto:  metodismi
Stephen Allen Benson (21. toukokuuta 1816 – 24. tammikuuta 1865) oli Liberian tasavallan toinen presidentti vuosina 1856–1864. Sitä ennen hän oli palvellut Liberian kolmantena varapresidenttinä presidentti Joseph Jenkins Robertsin virkakauden aikana.
Varhainen Elämä

Benson syntyi Yhdysvaltain Marylandin osavaltion Cambridgessä vapaille afroamerikkalaisille vanhemmille. Hänen perheensä muutti vasta perustettuun Liberian valtioon vuonna 1822. Pian perheen saapumisen jälkeen elokuussa 1822 siirtomaan ottivat haltuunsa Afrikan alkuperäisasukkaat, jotka pitivät Bensonia ja hänen sukulaisiaan vankeinaan neljän kuukauden ajan.
Ura > Ennen presidenttiyttä

Benson työskenteli neljä vuotta sotakauppiaana. Hän oli myös Liberian viimeisen valkoihoisen kuvernöörin, Thomas Buchananin, henkilökohtainen sihteeri. Myöhemmässä iässä Bensonista tuli menestyvä liikemies. Hän liittyi vuonna 1832 miliisiin ja ryhtyi vuonna 1842 Siirtomaaneuvoston valtuutetuksi. Liberian itsenäistyttyä vuonna 1847 hän ryhtyi tuomariksi. Hän työskenteli myös metodistisena saarnamiehenä.
Ura > Presidenttinä

Virkakautensa aikana Benson onnistui hankkimaan Liberian itsenäisyydelle diplomaattisen tunnustuksen Belgialta, Yhdysvalloilta ja Italialta. Joidenkin lähteiden mukaan hän hankki tunnustuksen myös Norjalta, Ruotsilta ja Haitilta,  mutta joidenkin mukaan kyseiset maat tunnustivat Liberian itsenäisyyden vuonna 1849 eli jo ennen Bensonin presidenttikautta.
Benson osasi useaa Liberiassa puhuttua heimokieltä ja pyrki yhteistyöhön maan alkuperäisasukkaiden kanssa. Tämä poikkesi maan entisestä politiikasta, jossa korostettiin amerikkalais-liberialaista paremmuutta ja länsimaisia tapoja. Bensonin politiikka jäi kuitenkin enimmäkseen toteuttamatta. Hän onnistui kuitenkin laajentamaan maata paikallisten päälliköiden kanssa tehtyjen sopimusten ja kauppojen kautta saadulla 1 000 kilometrin pituisella rannikolla.[lähde? ] Hän myös järjesti Marylandin tasavallan alueliitoksen Liberiaan.
Liberian talous kärsi Bensonin virkakauden aikana. Sotilasmenoja nostettiin lukuisten kapinoiden ja sotien tukahduttamiseksi, mikä kasvatti julkisen talouden alijäämää. Liberian hallitusoli tehdä talouskriisin vuoksi konkurssin. Lisäksi palmunydinöljyn vienti Yhdysvalloille oli vähentynyt traanin ja mineraaliöljyn ilmestyttyä markkinoille, ja paikalliset kahvisekoitukset korvautuivat arabiankahvilla, mikä sekin vaikutti Liberian talouden kutistumiseen.
Poliittisen uran jälkeen

Virkakautensa päätyttyä Benson muutti Grand Bassassa sijaitsevalle kahviplantaasilleen, jossa hän kuoli vuonna 1865.
Käännös suomeksi
Maji Maji

Maji Maji voi tarkoittaa seuraavia:
Maji Maji-kapina, Saksan Itä-Afrikassa (nyk. Tansaniassa) vuonna 1905 alkanut kapina
Maji Maji (muusikko), hip hop-artisti yhtyeessä Gidi Gidi Maji Maji
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Maji Maji”, voi hakea sivunnimihaulla, laajalla sivunnimihaulla tai tekstihaulla.
Suomen ralli 2024

|  Suomen ralli 2024 |
| --- | --- |
 9. osakilpailu 13 osakilpailusta kaudella 2024. 
Ajankohta:  1.–4. elokuuta 2024
Pituus:  20 erikoiskoetta, 305 km


Palkintokoroke
Voittaja:   Sébastien Ogier    Vincent Landais  (Toyota Gazoo Racing WRT)
WRC2
Palkintokoroke
Voittaja:   Oliver Solberg    Elliott Edmondson
Suomen ralli 2024 (virallisesti WRC Secto Automotive Rally Finland) oli rallin maailmanmestaruussarjan kilpailu kaudella 2024. Kilpailu järjestettiin 1.–4. elokuuta 2024 ja kilpailun huoltopaikka oli Jyväskylässä.
Kilpailijat

| Rally1-autot> Nro | Rally1-autot> Kuljettaja | Rally1-autot> Kartanlukija | Rally1-autot> Talli | Rally1-autot> Auto | Rally1-autot> Mestaruuskilpailu | Rally1-autot>  | Rally1-autot>  | Rally1-autot>  |
| --- | --- | --- | --- | --- | --- | --- | --- | --- |
| 4 |  Esapekka Lappi |  Janne Ferm |  Hyundai Shell Mobis WRT | Hyundai i20 N Rally1 Hybrid | kuljettaja, kartanlukija, valmistaja |  |  |  |
| 5 |  Sami Pajari |  Enni Mälkönen |  Toyota Gazoo Racing WRT | Toyota GR Yaris Rally1 Hybrid | kuljettaja, kartanlukija |  |  |  |
| 8 |  Ott Tänak |  Martin Järveoja |  Hyundai Shell Mobis WRT | Hyundai i20 N Rally1 Hybrid | kuljettaja, kartanlukija, valmistaja |  |  |  |
| 11 |  Thierry Neuville |  Martijn Wydaeghe |  Hyundai Shell Mobis WRT | Hyundai i20 N Rally1 Hybrid | kuljettaja, kartanlukija, valmistaja |  |  |  |
| 13 |  Grégoire Munster |  Louis Louka |  M-Sport Ford WRT | Ford Puma Rally1 Hybrid | kuljettaja, kartanlukija, valmistaja |  |  |  |
| 16 |  Adrien Fourmaux |  Alexandre Coria |  M-Sport Ford WRT | Ford Puma Rally1 Hybrid | kuljettaja, kartanlukija, valmistaja |  |  |  |
| 17 |  Sébastien Ogier |  Vincent Landais |  Toyota Gazoo Racing WRT | Toyota GR Yaris Rally1 Hybrid | kuljettaja, kartanlukija, valmistaja |  |  |  |
| 18 |  Takamoto Katsuta |  Aaron Johnston |  Toyota Gazoo Racing WRT | Toyota GR Yaris Rally1 Hybrid | kuljettaja, kartanlukija |  |  |  |
| 33 |  Elfyn Evans |  Scott Martin |  Toyota Gazoo Racing WRT | Toyota GR Yaris Rally1 Hybrid | kuljettaja, kartanlukija, valmistaja |  |  |  |
| 69 |  Kalle Rovanperä |  Jonne Halttunen |  Toyota Gazoo Racing WRT | Toyota GR Yaris Rally1 Hybrid | kuljettaja, kartanlukija, valmistaja |  |  |  |
Lähde: 
Kilpailuun ilmoittautui 80 autokuntaa. Ilmoittautuneissa oli kymmenen Rally1-autokuntaa, joiden lisäksi mukana oli WRC2-, WRC3- ja JWRC-sarjoissa kilpailevia autokuntia.
Sami Pajari osallistui kilpailuun Toyotan Rally1-luokan autolla.
Jari-Matti Latvala osallistuu kilpailuun Rally2-luokan autolla.
Erikoiskokeet

Kilpailussa oli 20 erikoiskoetta, joiden pituus oli yhteensä 305,69 kilometriä. Siirtymiä oli 1 066,87 kilometriä ja kilpailun kokonaispituus oli 1 372,56 kilometriä. Ouninpohjan erikoiskoe oli mukana kilpailussa vuosien tauon jälkeen. Lähtöseremonia pidettiin Jyväskylässä 31. heinäkuuta 2024. Ouninpohjan erikoiskokeella käytettiin virtuaalishikaania hidastamaan vauhtia. Ouninpohja on viimeksi ajettu pitkänä 33 kilometrin versiona vuonna 2016, mutta silloin vastakkaiseen ajosuuntaan.
| Päivä | Kello | Nro | Nimi | Pituus | Kuljettaja | Kartanlukija | Auto | Aika |
| --- | --- | --- | --- | --- | --- | --- | --- | --- |
| 1. elokuuta | 10:01 | — | Shakedown Ruuhimäki | 4,12 km |  |  |  |  |
| 1. elokuuta | 19:05 | SS 1 | Harju 1 | 3,48 km | Neuville |  |  |  |
| 2. elokuuta | 8:13 | SS 2 | Laukaa 1 | 17,96 km | Evans |  |  |  |
| 2. elokuuta | 9:20 | SS 3 | Saarikas 1 | 15,93 km | Rovanperä |  |  |  |
| 2. elokuuta | 10:35 | SS 4 | Myhinpää 1 | 15,51 km | Evans |  |  |  |
| 2. elokuuta | 12:05 | SS 5 | Ruuhimäki 1 | 7,76 km | Rovanperä |  |  |  |
| 2. elokuuta | 15:10 | SS 6 | Laukaa 2 | 17,96 km | Rovanperä |  |  |  |
| 2. elokuuta | 16:17 | SS 7 | Saarikas 2 | 15,93 km | Rovanperä |  |  |  |
| 2. elokuuta | 17:32 | SS 8 | Myhinpää 2 | 15,51 km | Neuville |  |  |  |
| 2. elokuuta | 19:05 | SS 9 | Ruuhimäki 2 | 7,76 km | Pajari |  |  |  |
| 2. elokuuta | 20:05 | SS 10 | Harju 2 | 2,01 km | Ogier |  |  |  |
| 3. elokuuta | 9:05 | SS 11 | Västilä 1 | 18,94 km | Rovanperä |  |  |  |
| 3. elokuuta | 10:05 | SS 12 | Päijälä 1 | 20,19 km | Rovanperä |  |  |  |
| 3. elokuuta | 11:05 | SS 13 | Ouninpohja 1 | 32,98 km | Rovanperä |  |  |  |
| 3. elokuuta | 15:35 | SS 14 | Västilä 2 | 18,94 km | Rovanperä |  |  |  |
| 3. elokuuta | 16:35 | SS 15 | Päijälä 2 | 20,19 km | Lappi |  |  |  |
| 3. elokuuta | 17:35 | SS 16 | Ouninpohja 2 | 32,98 km | Rovanperä |  |  |  |
| 4. elokuuta | 8:55 | SS 17 | Sahloinen-Moksi 1 | 14,27 km | Rovanperä |  |  |  |
| 4. elokuuta | 10:05 | SS 18 | Laajavuori 1 | 4,19 km | Rovanperä |  |  |  |
| 4. elokuuta | 11:17 | SS 19 | Sahloinen-Moksi 2 | 14,27 km | Katsuta |  |  |  |
| 4. elokuuta | 13:15 | SS 20 | Laajavuori 2 Power Stage | 8,77 km | Katsuta |  |  |  |
Lähde:
Tapahtumia

Erikoiskokeella 3 Tänak ja Järveoja suistuivat tieltä ja osuivat puuhun, jolloin erikoiskoe keskeytettiin. Kaksikko pääsi autosta omin voimin, mutta Järveoja vietiin sairaalaan, jonne hän jäi yön yli tarkkailtavaksi varotoimena. Perjantaina Katsuta ja Lappi osuivat puihin joutuen keskeyttämään.
Lauantaina Evansin autosta hajosi vetoakseli, jonka vuoksi hän menetti runsaasti aikaa. Lisäksi huollon venyminen aiheutti aikasakkoja. Evans ajoi erikoiskokeet, mutta ei ajanut päivänyt viimeiselle aikatarkastuspisteelle ja sai täten keskeytyksen. Munster suistui tieltä lauantaina ja joutui keskeyttämään.
Yleiskilpailun voittoon ajoi Sébastien Ogier. Kärkipaikalla ajanut Rovanperä suistui tieltä toiseksi viimeisellä erikoiskokeella ja joutui keskeyttämään. Myös Evans suistui tieltä samalla erikoiskokeella kuin Rovanperä.
WRC2-kilpailun voittoon ajoi Oliver Solberg ennen Jari-Matti Latvalaa ja Lauri Joonaa.
Majid Shahriari

Majid Shahriari (pers. ‏مجید شهریاری‎, Mažid Šahriari; 1970 Zanžan – 29. marraskuuta 2010 Teheran) oli iranilainen kvanttifyysikko, joka salamurhattiin autopommilla 29. marraskuuta 2010. Iranin hallinnon mukaan murha oli Mossadin käsialaa, ja sen takana olivat Israel ja Yhdysvallat. Time-lehden mukaan murha oli vakava isku Iranin ydinohjelmalle. Samaan aikaan ydinfyysikko Fereidun Abbassi haavoittui toisessa attentaatissa.
Suomen alle 20-vuotiaiden naisten jalkapallomaajoukkue

Suomen alle 20-vuotiaiden naisten jalkapallomaajoukkue on jalkapallomaajoukkue, joka edustaa Suomea jalkapallon alle 20-vuotiaiden naisten maajoukkuekilpailuissa. Vuonna 2014 joukkueen ikärajana on 1. tammikuuta 1994 ja myöhemmin syntyneet.
Arvokisat

Suomi on ollut mukana alle 20-vuotiaiden MM-kilpailuissa vuonna 2006, jolloin kisat järjestettiin Venäjällä. Joukkue hävisi turnauksessa kaikki kolme otteluaan. Suomi selviytyi myös vuoden 2014 MM-kilpailuihin, jotka pidettiin Kanadassa elokuussa 2014. Paikan lopputurnaukseen hankki Suomen alle 19-vuotiaiden maajoukkue sijoittumalla neljän parhaan joukkoon vuonna 2013 Walesissa käydyissä EM-kilpailuissa.
Arvokisat > Menestys MM-kilpailuissa

| Vuosi | Menestys | Ott>  | V>  | T>  | H>  | + | - |
| --- | --- | --- | --- | --- | --- | --- | --- |
 2002: Ei selviytynyt karsinnoista
 2004: Ei selviytynyt karsinnoista
|  2006 | Ensimmäinen kierros | 3 | 0 | 0 | 3 | 1 | 12 |
 2008: Ei selviytynyt karsinnoista
 2010: Ei selviytynyt karsinnoista
 2012: Ei selviytynyt karsinnoista
|  2014 | Ensimmäinen kierros | 3 | 0 | 0 | 3 | 4 | 7 |
MM-joukkue 2014

Kanadassa 5.–24. elokuuta 2014 järjestettävään MM-lopputurnaukseen nimetyt pelaajat.
| Pelaaja | Peli-   paikka | Syntymäaika | Seura |
| --- | --- | --- | --- |
| Krista Moisio | MV | 17. huhtikuuta 1994 (ikä 30) |  NiceFutis |
| Pauliina Tähtinen | MV | 11. huhtikuuta 1995 (ikä 29) |  Pallokissat |
| Vera Varis | MV | 20. tammikuuta 1994 (ikä 30) |  FC Honka |
| Paula Auvinen | P | 24. syyskuuta 1995 (ikä 29) |  Pallokissat |
| Emma Koivisto | P | 25. syyskuuta 1994 (ikä 30) |  FC Honka |
| Katarina Naumanen | P | 24. heinäkuuta 1995 (ikä 29) |  Pallokissat |
| Tiia Peltonen | P | 8. kesäkuuta 1995 (ikä 29) |  PK-35 Vantaa |
| Elina Salmi | P | 12. lokakuuta 1994 (ikä 30) |  PK-35 Vantaa |
| Jenny Danielsson | K | 30. elokuuta 1994 (ikä 30) |  FC Honka |
| Nora Heroum | K | 20. heinäkuuta 1994 (ikä 30) |  Åland United |
| Tia Hälinen | K | 18. helmikuuta 1994 (ikä 30) |  FC Honka |
| Emilia Iskanius | K | 14. huhtikuuta 1994 (ikä 30) |  Åland United |
| Tia-Maria Jaakonsaari | K | 29. elokuuta 1994 (ikä 30) |  PK-35 Vantaa |
| Natalia Kuikka | K | 1. joulukuuta 1995 (ikä 28) |  Merilappi United |
| Sini Laaksonen | K | 5. maaliskuuta 1996 (ikä 28) |  TPS |
| Julia Tunturi | K | 25. huhtikuuta 1996 (ikä 28) |  TPS |
| Erika Winter | K | 12. maaliskuuta 1995 (ikä 29) |  Pallokissat |
| Ria Öling | K | 15. syyskuuta 1994 (ikä 30) |  TPS |
| Adelina Engman | H | 11. lokakuuta 1994 (ikä 30) |  Åland United |
| Sanni Franssi | H | 19. maaliskuuta 1995 (ikä 29) |  PK-35 Vantaa |
| Juliette Kemppi | H | 14. toukokuuta 1994 (ikä 30) |  Åland United |
Aiheesta muualla

TU20-maajoukkue Suomen Palloliiton sivuilla (Arkistoitu – Internet Archive)
Streževoi

Streževoin vaakuna.
Streževoi (ven. Стрежево́й) on kaupunki Tomskin alueella Venäjällä. Se sijaitsee Obin rannalla 931 kilometriä Tomskista luoteeseen. Streževoi muodostaa erillisen kaupunkipiirikunnan, joka ei kuulu sitä ympäröivän Aleksandrovskojen piirin yhteyteen. Asukkaita on 44 500 henkeä (vuonna 2008).
Streževajan kalastajakylän perustivat 1930-luvun alussa seudulle karkotetut ”erityissiirtolaiset”. Vuonna 1966 sen lähelle alettiin rakentaa öljynporaajien taajamaa, josta vuonna 1978 tuli kaupunki. Nykyään se on huomattavan öljy- ja kaasuntuotantoalueen keskus. Kaupungissa on öljynjalostamo, lentokenttä ja laivalaituri. Sieltä on maantieyhteys Nižnevartovskiin.
Aiheesta muualla

Wikimedia Commonsissa on kuvia tai muita tiedostoja aiheesta .
Streževoin kaupungin sivusto (Arkistoitu – Internet Archive) (venäjäksi)
Simpsonit (24. tuotantokausi)

Simpsoneiden 24. tuotantokausi alkoi Yhdysvalloissa 30. syyskuuta 2012 ja päättyi 19. toukokuuta 2013.
Jaksoja on 22.
Jaksoluettelo > New York, New York (Moonshine River)

Bart alkaa kaivata entisiä tyttöystäviään, mutta nämä eivät enää välitä hänestä. Hän lähtee etsimään New Yorkiin etsimään 19. tuotantokaudella nähtyä Maryä.
Jaksoluettelo > Kauhujen talo, osa 23 (Treehouse of Horror XXIII) > Alku

Marge ja Homer saavat tietää, että Maya-intiaanien kalenterin mukaan maailmanloppu tulee vuonna 2012.
Jaksoluettelo > Kauhujen talo, osa 23 (Treehouse of Horror XXIII) > (The Greatest Story Ever Holed)

Lisan löytämä musta aukko nielaisee Springfieldin palan kerrallaan.
Jaksoluettelo > Kauhujen talo, osa 23 (Treehouse of Horror XXIII) > EPÄnormaalia toimintaa (Unnormal Activity)

Homer videoi Simpsonien kotona tapahtuvia outouksia.
Jaksoluettelo > Kauhujen talo, osa 23 (Treehouse of Horror XXIII) > (Bart & Homer's Excellent Adventure)

Bart haluaa käydä vuodessa 1974 sarjakuvan takia mutta päätyykin muuttamaan tulevaisuutta.
Jaksoluettelo > Vauvamaakari (Adventures in Baby-Getting)

Margen auto hajoaa. Hän ostaa uuden, mutta ei pidä siitä. Tämä saa hänet tajuamaan, että hän haluaa vielä yhden lapsen.
Jaksoluettelo > Kuin tuhka tuuleen (Gone Abie Gone)

Abe katoaa ja Homer ja Marge lähtevät etsimään häntä. Samaan aikaan Lisa pelaa pokeria opiskelurahollaan.
Jaksoluettelo > Kärpäsiä keitossani (Penny Wiseguys)

Raudanpuutteesta kärsivä Lisa alkaa syödä hyönteisiä. Homerin keilakaveri pääsee Fat Tonyn sijaiseksi.
Jaksoluettelo > Ihmepuu (A Tree Grows in Springfield)

Simpsoneiden pihan puuhun ilmestyy selittämätön kirjoitus.
Jaksoluettelo > Homerista hipsteri (The Day the Earth Stood Cool)

Simpsoneiden naapuriin muuttaa uusi perhe, jota Homer alkaa ihailla heitä. Marge joutuu noloon tilanteeseen imetysringissä.
Jaksoluettelo > Koiramaisia tekoja (To Cur With Love)

Simpsoneiden koiran katoamisen myötä Homerin lapsuuden traumat alkavat paljastua.
Jaksoluettelo > Maailmanlopun meininki (Homer Goes to Prep School)

Homer tapaa maailmanloppuun valmistautujia. Hän vakuuttuu, että maailmanloppu on lähellä.
Jaksoluettelo > Springfield säästökuurilla (A Test Before Trying)

Herra Burns nostaa sähkön hintaa, minkä johdosta Springfield joutuu vähentämään sähkönkulutusta. Springfieldin ala-asteen kohtalo lepää Bartin käsissä.
Jaksoluettelo > Täydelliset vanhemmat (The Changing of the Guardian)

Marge ja Homer selviävät hirmumyrskystä. He alkavat etsiä lapsilleen varahuoltajia tulevaisuuden varalle. Mutta kuka tehtävään soveltuu?
Jaksoluettelo > Rakkaus on kimuranttia (Love is a Many-Splintered Thing)

Bartin vanha rakkaus Mary Spuckler on palannut kaupunkiin, ja lempi roihahtaa jälleen. Bart pitää tyttöystäväänsä itsestäänselvyytenä, mutta Mary ei suostu huonoon kohteluun. Homerillakin on rakkaushuolia vaimonsa kanssa.
Jaksoluettelo > Vaarallinen televisio (Hardly Kirk-ing)

Milhouse esiintyy isänään. Homerista tulee mestarijäljittäjä.